Ρον Μπούσι

Ο **Ρον Μπούσι** (23 Δεκεμβρίου 1941 – 29 Αυγούστου 2021) ήταν Αμερικανός ντράμερ, περισσότερο γνωστός ως μέλος του rock συγκροτήματος Iron Butterfly και ως ο σολίστ ντράμερ στο εμβληματικό τραγούδι του συγκροτήματος με τίτλο "In-A-Gadda-Da-Vida", που κυκλοφόρησε το 1968, αν και συμμετείχε και στις προηγούμενες εμφανίσεις του συγκροτήματος. Ο Μπούσι ήταν το μοναδικό μέλος του συγκροτήματος το οποίο εμφανίστηκε και στα έξι στούντιο άλμπουμ του.

## Καριέρα

### Iron Butterfly
Παίζοντας στο παρελθόν σε ένα συγκρότημα το οποίο ονομαζόταν Voxmen, ο Μπούσι εντάχθηκε στους Iron Butterfly το 1966, μετά τη μετακόμιση του συγκροτήματος από το Σαν Ντιέγκο στο Λος Άντζελες, αντικαθιστώντας τον προηγούμενο ντράμερ Μπρους Μορς όταν έφυγε λόγω οικογενειακής έκτακτης ανάγκης. Ο Μπούσι έγινε μέλος της κλασικής σύνθεσης του συγκροτήματος, μαζί με τον τραγουδιστή και πληκτρά Νταγκ Ινγκλ, τον κιθαρίστα Έρικ Μπραν και τον μπασίστα Λι Ντόρμαν.

Το συγκρότημα είναι περισσότερο γνωστό για την επιτυχία του 1968 "In-A-Gadda-Da-Vida", παρέχοντας έναν δραματικό ήχο ο οποίος άνοιξε τον δρόμο για την ανάπτυξη της hard rock και heavy metal μουσικής. Το τραγούδι, που αρχικά γράφτηκε από τον Ινγκλ ως "In the Garden of Eden", αλλά επειδή τραγουδήθηκε το πρώτο προσχέδιο ενώ ήταν υπό την επήρεια, ακούστηκε λάθος από τον Μπούσι ως "In-A-Gadda-Da-Vida", έφτασε στο νούμερο τριάντα του Billboard Hot 100 και στην υψηλότερη θέση των charts στην Ολλανδία, όπου έφτασε στο νούμερο επτά.  

Αφού έπαιξε ντραμς στο πρώτο άλμπουμ των Iron Butterfly, *[[Heavy (άλμπουμ, Iron Butterfly)|Heavy]]*, το 1968, το συγκρότημα γνώρισε σημαντική επιτυχία με το τραγούδι τους, "In-A-Gadda-Da-Vida", από το δεύτερο άλμπουμ τους, που μοιράζονταν το ίδιο όνομα με το τραγούδι, στο οποίο έπαιξε ένα μακρύ και κριτικά αναγνωρισμένο σόλο με ντραμς. Ο διεθνώς δημοφιλής ντράμερ Ρίνγκο Σταρ εμπνεύστηκε από αυτό το σόλο.  Ο Μπούσι συνέχισε να παίζει με τους Iron Butterfly στο τρίτο και τέταρτο άλμπουμ τους, το *[[Ball (άλμπουμ, Iron Butterfly)|Ball]]* του 1969 και το *[[Metamorphosis (άλμπουμ, Iron Butterfly)|Metamorphosis]]* του 1970, μέχρι το 1971 που διαλύθηκαν. Εντάχθηκε ξανά στο συγκρότημα όταν αυτό επανενώθηκε το 1974, παίζοντας στο πέμπτο και έκτο άλμπουμ τους, *[[Scorching Beauty]]* και *[[Sun and Steel (άλμπουμ)|Sun and Steel]]*, τα οποία αμφότερα κυκλοφόρησαν το 1975. Αποχώρησε από το συγκρότημα το 1977 και επανεντάχθηκε την επόμενη χρονιά.
[μικρογραφία|Ο Μπούσι (δεύτερος από αριστερά) με τους [Iron Butterfly το 1969]]
Η μουσική του συγκροτήματος έχει επηρεάσει σημαντικά τις διεθνείς rock σκηνές, επηρεάζοντας πολυάριθμα συγκροτήματα όπως οι Black Sabbath, AC/DC, Rush, Alice Cooper, Mountain, Uriah Heep, Soundgarden, Stone Temple Pilots, Slayer και Queens of the Stone Age. 

Ο Μπούσι συνέχισε να παίζει ντραμς για τους Iron Butterfly κατά διαστήματα μέχρι τη δεύτερη διάλυσή τους, το 1985. Από τη δεύτερη επανένωση του συγκροτήματος το 1987, συνέχισε να παίζει ντραμς κατά διαστήματα ως το πιο σταθερό μέλος μετά από διάφορες αλλαγές μελών και διαλύσεις.

Ο Μπούσι έφυγε αποχώρησε από τους Iron Butterfly το 2012, αλλά έκανε περιστασιακές εμφανίσεις ως ειδικός καλεσμένος από το 2015 μέχρι τον θάνατό του.

### Άλλα συγκροτήματα
Magic (1977–1978): Μπούσι (ντραμς) και Γουόλτερ Κίμπι (ντραμς), Ρον "Rocket" Ρίτσοτ (κιθάρα, φωνητικά), πρώην μέλη των Iron Butterfly, Φίλιπ Τέιλορ Κρέιμερ (μπάσο, φωνητικά) και Μπιλ ΝτεΜαρτίνες (πλήκτρα, φωνητικά).

Gold (1978–1980): Μπούσι (ντραμς), Ρίτσοτ (κιθάρα, φωνητικά), τη θέση του οποίου αργότερα κάλυψαν οι Στιούαρτ Γιανγκ (κιθάρα, φωνητικά), Τζον Κέρινγκ (κιθάρα, κύρια φωνητικά) και Κρέιμερ (μπάσο, φωνητικά). Ηχογράφησαν ένα άλμπουμ την άνοιξη του 1979 το οποίο δεν κυκλοφόρησε ποτέ.

## Θάνατος
Στις 29 Αυγούστου 2021, οι Iron Butterfly ανακοίνωσαν ότι ο Μπούσι πέθανε εκείνο το πρωί στο Ιατρικό Κέντρο UCLA στη Σάντα Μόνικα μετά από μάχη με τον καρκίνο του οισοφάγου, στην ηλικία των 79 ετών  

Ήταν το τρίτο μέλος της σύνθεσης του *[[In-A-Gadda-Da-Vida (άλμπουμ)|In-A-Gadda-Da-Vida]]* το οποίο πέθανε, με προηγούμενους τον Έρικ Μπραν το 2003, τον Λι Ντόρμαν το 2012 και τον Νταγκ Ινγκλ το 2024. 

## Δισκογραφία των Iron Butterfly
(Δείτε την πλήρη δισκογραφία στο Iron Butterfly)

* ''Heavy'' (1968)
* *[[In-A-Gadda-Da-Vida (άλμπουμ)|In-A-Gadda-Da-Vida]]* (1968)
* *[[Ball (άλμπουμ, Iron Butterfly)|Ball]]* (1969)
* *[[Live (άλμπουμ, Iron Butterfly)|Live]]* (1970)
* ''Metamorphosis'' (1970)
* *[[Scorching Beauty]]* (1975)
* *[[Sun and Steel (άλμπουμ)|Sun and Steel]]* (1976)

## Παραπομπές

## Εξωτερικοί σύνδεσμοι

* 
* 
* Iron Butterfly official website
* Drumhead interview
* Everything 2
* Classic Bands
* Drum solo In-A-Gadda-Da-Vida 2012
* Ron Bushy στο Find a Grave

Κατηγορία:Θάνατοι το 2021
Κατηγορία:Articles with hCards